62022TJ0468_INF
Решение на Общия съд (девети състав) от 18 октомври 2023 г. —ЕИБ/Сирия
(Дело T‑468/22) (
1
)
„Арбитражна клауза — Споразумение за заем относно проект за подобряване на електропреносната мрежа в трета държава — Неизпълнение на договора — Възстановяване на авансово платените суми — Лихви за забава — Производство, проведено в отсъствието на ответника“
1.
Съдебно производство — Обжалване пред Общия съд — Прилагане на реда за провеждането на производство в отсъствието на ответника — Задължение на Общия съд да уважи исканията на ищеца или жалбоподателя — Условия — Липса на отговор от ответника в определения срок
(член 123, параграф 1 от Процедурния правилник на Общия съд)
(вж. т. 16—19, 24, 35, 40 и 41)
2.
Съдебно производство — Сезиране на Общия съд на основание арбитражна клауза — Споразумение за заем, сключено от Европейската инвестиционна банка със Сирия — Компетентност на Общия съд, определена от членове 256 и 272 ДФЕС и от арбитражната клауза
(член 256, параграф 1 и член 272 ДФЕС)
(вж. т. 20, 22 и 23)
3.
Съдебно производство — Сезиране на Общия съд на основание арбитражна клауза — Споразумение за заем, сключено от Европейската инвестиционна банка със Сирия — Неизпълнение от страна на Сирия на договорните ѝ задължения — Встъпване на Съюза в правата на Банката — Иск, предявен от Банката от името на Съюза — Допустимост
(член 256, параграф 1 и член 272 ДФЕС; член 13, параграф 1 от Римската конвенция от 19 юни 1980 г.)
(вж. т. 26, 27 и 29—34)
Диспозитив
1)
Осъжда Сирийската арабска република да върне на Европейския съюз, представляван от Европейската инвестиционна банка (ЕИБ), сумите от 22856655,23 евро и 1984763,43 швейцарски франка (CHF), представляващи главници, договорни лихви и лихви за забава, дължими към 30 юни 2022 г.
2)
Върху сумите на главниците от 18655393,62 евро и 1716822,98 CHF се начисляват лихви за забава, изчислявани по методиката по член 3, параграф 2 от Споразумение за заем № 20868 относно проект за подобряване на електропреносната мрежа в Сирия, сключено между ЕИБ и Сирийската арабска република на 14 декември 2000 г. и изменено на 20 декември 2004 г., считано от 30 юни 2022 г. до датата на плащането.
3)
Осъжда Сирийската арабска република да заплати съдебните разноски.
(
1
)	OВ C 359, 19.9.2022 г.